Diari Oficial de la Generalitat Valenciana


Sumari del DOGV 6875, del 03-10-2012 (2012/9079)

Suspensió i nova convocatòria de subhasta per venda extrajudicial de bé immoble a Elx.
--------------------------------------------------------------------------------------

### Dades del document

Número de DOGV
:   6875

Data del DOGV
:   03-10-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/9079


Organisme emissor
:   Notaria Cordero Vadillo, CB

Tipus de document
:   Anunci

Suspensió i nova convocatòria de subhasta per venda extrajudicial de bé immoble a Elx. [2012/9079]  
Alberto M.ª Cordero Garrido, notari del Col·legi de València amb residència a Elx, faig constar:   
1r. Que en esta notaria, sítia a Elx (Alacant), avinguda de la Comunitat Valenciana, número 19, AC, es du a terme venda extrajudicial, d'acord amb l'article 129 de la Llei Hipotecària, de la finca hipotecada següent:   
Descripció: urbana. Dos-cents vint-i-set. Vivenda del tipus 3D, porta 14, situada a l'esquerra del portal u, escala 44, en la planta general quarta, del grup de vivendes a Elx, partit de Carrús, carrer de José Gómez Mompeán, cantó carrer del Professor Francisco Tomás y Valiente (abans Jaime García Miralles), Manuel Vicente Pastor i Joaquín Cartagena Baile, amb accés pel carrer del Professor Francisco Tomás y Valiente, número quaranta-quatre. Té una superfície construïda de noranta-sis metres cinquanta-un decímetres quadrats, i útil de setanta-set metres setanta-cinc decímetres quadrats, i està distribuïda en menjador-estar, cuina, tres dormitoris, dos lavabos, vestíbul, distribuïdor i terrassa. Limita, des del seu accés d'entrada, dreta entrant, propietat horitzontal dos-cents vint-i-sis; esquerra, la dos-cents vint-i-huit; i fons, carrer del Professor Francisco Tomás y Valiente. Quota de participació: zero enters tres mil·lèsimes per cent.   
Inscrita en el Registre de la Propietat número 1 d'Elx, al tom 1496, llibre 1105 del Salvador, foli 147, finca número 45681-A, inscripció 12a.   
2n. Que, per incompliment dels terminis que preveu l'article 236.f del Reglament Hipotecari, se suspenen les subhastes anunciades el dia 25 de setembre de 2012 perquè se celebren els dies 24 d'octubre, 21 de novembre i 19 de desembre de 2012, i queda sense valor ni cap efecte la publicació ressenyada.   
3r. Que les subhastes tindran lloc en la notaria: la primera subhasta, el dia 22 de novembre de 2012, a les 13.00 hores, i el tipus base és de setanta-cinc mil sis-cents seixanta-quatre euros; si no hi ha postor o si resultara fallida, la segona subhasta el dia 20 de desembre de 2012, a les 13.00 hores, i el tipus serà el 75% del corresponent a la primera, i en els mateixos casos, la tercera subhasta, el dia 23 de gener de 2013, a les 13.00 hores, sense subjecció a tipus.   
Una vegada celebrada la tercera subhasta, si la postura és inferior al tipus de la segona, el creditor que no haguera sigut més-dient, el propietari de la finca o un tercer autoritzat per ells, podran millorar la postura en el terme de cinc dies. Si en este termini no es formula cap petició, la finca quedarà adjudicada al més-dient. Quan demanen la millora s'observarà el que disposa l'article 236.g.7 del Reglament Hipotecari.   
  
La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notaria. S'entendrà que tot licitador accepta com a suficient la titulació. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria una quantitat equivalent al 30% del tipus que corresponga en la primera i segona subhastes, i en la tercera un 20% del tipus de la segona. Podran fer-se postures per escrit en plec tancat, adjuntant-hi el justificant del depòsit previ fins al moment de la subhasta.   
  
Elx, 1 d'octubre de 2012.- El notari: Alberto M.ª Cordero Garrido.